Sampo Terho ei ymmärtänyt Finlandia-voittaja Juha Hurmeen puheen kontekstia, kirjoittaa HS:n kulttuuritoimittaja Jukka Petäjä.

Lempo soikoon, Sampo. Ei syntynyt kilkutellen ja takoen taivaan kirjokantta ylisiin korkeuksiin, vaan tuli matala mahalasku maankamaraa haukkaavaan suohon ja turpeeseen. Näin kävi Eurooppa-, kulttuuri- ja urheiluministeri Sampo Terholle (sin), joka keksi keskiviikkoiltana, että tämänvuotisen kirjallisuuden Finlandia-palkinnon voittaneen Juha Hurmeen tulisi pyytää anteeksi palkintopuhettaan.